Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta ' Aġġustament għall-Globalizzazzjoni, skont il-punt 13 tal-Ftehim Interistituzzjonali tat-2 ta ' Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, il-kooperazzjoni fi kwistjonijiet baġitarji u l-ġestjoni finanzjarja tajba (applikazzjoni EGF/2014/009 EL/Sprider Stores) /* COM/2014/0620 final */





MEMORANDUM TA’ SPJEGAZZJONI IL-KUNTEST TAL-PROPOSTA 1. Ir-regoli li japplikaw għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stipulati fir-Regolament (KE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) 1927/2006[1] (Ir-"Regolament FEG"). 2. L-awtoritajiet Griegi ssottomettew l-applikazzjoni EGF/2014/009 EL/Sprider Stores għal kontribuzzjoni finanzjarja mill-FEG, wara sensji minn Sprider Stores S.A. fil-Greċja. 3. Wara l-valutazzjoni tagħha, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati. SOMMARJU TAL-APPLIKAZZJONI L-applikazzjoni tal-FEG || EGF/2014/009 EL/Sprider Stores L-Istat Membru || Il-Greċja Ir-reġjun(i) kkonċernat(i) b'mod ewlieni (livell 2 tal-NUTS): || Κεντρική Μακεδονία (Il-Maċedonja Ċentrali) (EL12) Aττική (Attika) (EL30) Id-data ta’ sottomissjoni tal-applikazzjoni || 6.6.2014 Id-data ta’ konferma tar-riċevuta tal-applikazzjoni || 13.6.2014 Id-data tat-talba għal informazzjoni addizzjonali || 20.6.2014 Id-data ta’ skadenza għall-għoti tal-informazzjoni addizzjonali || 1.8.2014 Id-data ta’ skadenza għat-tlestija tal-valutazzjoni || 24.10.2014 Il-kriterju ta' intervent || L-Artikolu 4(1)(a) tar-Regolament tal-FEG L-intrapriża primarja || Sprider Stores S.A. Is-settur(i) tal-attività ekonomika (Id-diviżjoni ta’ NACE Rev. 2)[2] || It-taqsima 47 ("Kummerċ bl-imnut, għajr ta' vetturi bil-mutur u muturi") L-għadd ta’ sussidjarji, fornituri u produtturi fl-istadju aħħari tal-produzzjoni || 0 Il-perjodu ta’ referenza (erba’ xhur) || 17 ta’ Novembru 2013 – 17 ta’ Marzu 2014 L-għadd ta’ sensji jew waqfiet ta’ attivitajiet matul il-perjodu ta’ referenza (a) || 703 L-għadd ta’ sensji jew waqfiet ta’ attivitajiet qabel u wara l-perjodu ta’ referenza (b) || 58 L-għadd totali ta’ sensji (a + b) || 761 L-għadd totali stmat ta’ benefiċjarji fil-mira || 761 L-għadd ta’ żgħażagħ barra mill-edukazzjoni, impjieg jew taħriġ (NEETs) fil-mira || 550 Il-baġit għas-servizzi personalizzati (EUR) || 11 941 500 Il-baġit għall-implimentazzjoni tal-FEG[3] (EUR) || 210.000 Il-baġit totali (EUR) || 12 151 500 Il-kontribuzzjoni tal-FEG (60 %) (EUR) || 7 290 900 VALUTAZZJONI TAL-APPLIKAZZJONI Proċedura 4. Fil-6 ta’ Ġunju 2014, l-awtoritajiet Griegi ssottomettew l-applikazzjoni EGF/2014/009 EL/Sprider Stores fi żmien 12-il ġimgħa mid-data li fiha l-kriterji ta’ intervent stabbiliti fil-paragrafi 6 sa 8 hawn taħt ġew issodisfati. Il-Kummissjoni tikkonferma r-riċevuta tal-applikazzjoni fi żmien ġimgħatejn mid-data tas-sottomissjoni tal-applikazzjoni, fis-13 ta’ Ġunju 2014. Il-Kummissjoni talbet informazzjoni addizzjonali mill-awtoritajiet Griegi fl-20 ta’ Ġunju 2014. Din l-informazzjoni addizzjonali ngħatat fi żmien sitt ġimgħat mid-data tat-talba. Iż-żmien ta' 12-il ġimgħa r-riċevuta tal-applikazzjoni kompluta li fih il-Kummissjoni għandha tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribut finanzjarju jiskadi fil-24 ta’ Ottubru 2014. Eliġibbiltà tal-applikazzjoni L-impriżi u l-benefiċjarji kkonċernati 5. L-applikazzjoni tikkonċerna 761 ħaddiem li ngħataw is-sensja minn Sprider Stores S.A., intrapriża li kienet topera fis-settur ekonomiku kklassifikati taħt it-Taqsima NACE 47 Rev. 2 ("Kummerċ bl-imnut, għajr ta' vetturi bil-mutur u muturi"). Il-ħwienet kienu jinstabu b'mod ewlieni fir-reġjuni tal-livell 2 tal-NUTS[4] Κεντρική Μακεδονία (il-Maċedonja Ċentrali) (EL12) u Aττική (Attika) (EL30). Il-kriterji ta’ intervent 6. L-awtoritajiet Griegi ssottomettew l-applikazzjoni skont il-kriterju ta’ intervent tal-Artikolu 4(1)(a) tar-Regolament tal-FEG, li jeħtieġ li tal-inqas 500 ħaddiem jingħataw is-sensja jew li titwaqqaf l-attività ta’ persuni li jaħdmu għal rashom, fuq perjodu ta’ referenza ta’ erba’ xhur, f’impriża fi Stat Membru, inklużi ħaddiema li jingħataw is-sensja jew l-attività ta’ persuni li jaħdmu għal rashom waqfet fost il-fornituri u l-produtturi fl-istadju aħħari tal-produzzjoni tagħha. 7. Il-perjodu ta’ referenza ta’ erba’ xhur huwa mis-17 ta’ Novembru 2013 sas-17 ta’ Marzu 2014. 8. L-applikazzjoni tikkonċerna s-703 ħaddiema li ngħataw is-sensja[5] minn Sprider Stores matul il-perjodu ta’ referenza ta’ erba’ xhur. Il-kalkolu tas-sensji u tal-waqfien tal-attività 9. Is-sensji kollha ġew ikkalkulati mid-data tat-tmiem de facto tal-kuntratt tal-impjieg jew l-iskadenza tiegħu. Benefiċjarji eliġibbli 10. Minbarra l-ħaddiema diġà msemmijin, il-benefiċjarji eliġibbli jinkludu 58 ħaddiem li ngħataw is-sensja qabel il-perjodu ta’ referenza ta’ erba’ xhur. Dawn il-ħaddiema ngħataw is-sensja wara t-tħabbira ġenerali tas-sensji mbassrin fit-30 ta’ Settembru 2013. Tista’ tiġi stabbilita rabta kawżali ċara mal-avveniment (meta l-intrapriża ddikkjarat li falliet) li wassal għas-sensji matul il-perjodu ta’ referenza. 11. L-għadd totali ta’ benefiċjarji eliġibbli huwa ta’ 761. Rabta bejn is-sensji u l-kriżi ekonomika indirizzata fir-Regolament (KE) Nru 546/2009 12. Sabiex tiġi stabbilita r-rabta bejn is-sensji u l-kriżi finanzjarja u ekonomika globali indirizzata fir-Regolament (KE) Nru 546/2009, il-Greċja targumenta li l-ekonomija Griega hija f’riċessjoni profonda għas-sitt sena konsekuttiva (2008-2013). Skont l-ELSTAT, l-Awtorità tal-Istatistika Griega , mill-2008, il-PDG tal-Greċja naqas b’25,7%, il-konsum pubbliku naqas b'21% u l-konsum privat naqas bi 32,3%, filwaqt li l-qgħad żdied b’20,6 %. 13. Barra minn hekk, it-tnaqqis fil-PDG żied id-distakk bejn il-PDG per capita Grieg u l-PDG per capita tal-UE, u b’hekk għosfor il-progress lejn konverġenza ekonomika li għamlet il-Greċja fil-perjodu tal-1995-2007. 14. Barra minn hekk, biex jindirizza l-pagamenti tad-djun barranin, fl-2008 il-gvern Grieg ħa miżuri mhux popolari , fosthom billi żied id-dħul mit-taxxi, illimita n-nefqa pubblika u naqqas is-salarji tal-ħaddiema taċ-ċivil. Il-pagi fis-settur privat bdew jonqsu wkoll bħala tentattiv biex tissaħħaħ il-kompetittività tal-ekonomija Griega. Mill-2008, eluf ta’ impriżi waqqfu l-attivitajiet tagħhom u għalqu, u b’hekk taw is-sensja lill-persunal tagħhom u eluf ta’ ħaddiema li jaħdmu għal rashom waqqfu l-attivitajiet tagħhom, u b'hekk ikkontribwew għaż-żieda qawwija fil-qgħad. Effett immedjat tad-dħul imnaqqas kien it-tnaqqis fil-konsum. 15. Fl-2009, it-tnaqqis fil-konsum tal-unitajiet domestiċi fil-Greċja segwa l-istess xejra negattiva bħal fl-UE-27. Fl-2010 u l-2011, kien hemm irkupru fil-konsum tal-unitajiet domestiċi fil-livell tal-UE-27 segwit minn tnaqqis fl-2012. Il-konsum tal-unitajiet domestiċi fil-Greċja ilu jonqos mill-bidu tal-kriżi finanzjarja u ekonomika u ċ-ċifri komplew sejrin lura kull sena. Konsum tal-unitajiet domestiċi (% tal-bidla f’paragun mas-sena ta’ qabel) || 2008 || 2009 || 2010 || 2011 || 2012 EU-27 || 0,44 || -1,67 || 1,04 || 0,26 || -0,74 Il-Greċja || 4,67 || -1,91 || -6,39 || -7,91 || -9,07 16. Skont ir-rapport tal-ELSTAT dwar id-dħul tal-familji u l-kundizzjonijiet tal-għajxien, fl-2012, 23 % tal-Griegi kienu jinsabu taħt il-livell tal-limitu tal-faqar[6]. 17. Sal-lum, is-settur tal-bejgħ bl-imnut kien is-suġġett ta’ tliet applikazzjonijiet tal-FEG[7] ibbażati wkoll fuq il-kriżi finanzjarja u ekonomika globali. Avvenimenti li wasslu għas-sensji u l-waqfien tal-attività 18. Skont l-awtoritajiet Griegi, l-avvenimenti li wasslu għas-sensji kienu primarjament tnejn: (1) it-tnaqqis fid-dħul disponibbli tal-familji ― minħabba ż-żieda fil-piż tat-taxxa, tnaqqis fis-salarji (kemm ta’ impjegati privati kif ukoll tal-ħaddiema tal-gvern) u ż-żieda fil-qgħad ― li rriżultaw fi tnaqqis qawwi tal-kapaċità tal-akkwist; (2) it-tnaqqis drastiku ta’ self lil intrapriżi u individwi minħabba n-nuqqas ta’ flus fil-banek Griegi. Skont il-Bank tal-Greċja, ir-rata ta’ tkabbir annwali għas-self mogħti lil unitajiet domestiċi u impriżi (ħlief impriżi finanzjarji) ilha negattiva mill-2010 minħabba n-nuqqas ta’ flus fil-banek Griegi. 19. Spider Stores twaqqfet fl-1971. Fl-1999, il-Group Hajioannou xtara 80 % tal-intrapriża u bdiet l-espansjoni ta' Sprider Stores sakemm sar l-ikbar katina Griega tal-bejgħ bl-imnut multinazzjonali tal-ħwejjeġ "Moda ta' Valur", kif kien dikjarat b'ċerta kburija fuq is-sit ta' Sprider Stores[8]. Fl-2000, is-sussidjarju Sprider Bulgaria nħoloq biex jappoġġa aħjar il-preżenza tal-grupp fil-Balkani. Seba’ snin wara, fl-2007, l-intrapriża espandiet il-preżenza tagħha fl-Ewropa tax-Xlokk bil-ftuħ ta’ ħames ħwienet fir-Rumanija, wieħed f’Lemesos (Ċipru) u ħanut ieħor f’Sofija (il-Bulgarija). Is-sena ta' wara, Sprider Stores fetħet 21 ħanut ġdid fil-Greċja (10 f'Ateni u f'Salonka u 11 madwar il-bqija tal-pajjiż) u 16 barra mill-Greċja (fir-Rumanija, il-Bulgarija, Ċipru, il-Polonja u s-Serbja). Fl-2009, il-kumpanija kellha netwerk ta’ 114-il ħanut tal-ħwejjeġ, 1 500 impjegat u fatturat ta’ EUR 150 miljun. 20. Minħabba t-tnaqqis fil-kapaċità tal-akkwist tal-unitajiet domestiċi Griegi wara li l-ekonomija Griega qabdet in-niżla mill-bidu tal-kriżi ekonomika u finanzjarja, id-domanda għal prodotti għajr għal bżonnijiet bażiċi ta' kuljum naqas b'mod qawwi u b'hekk il-fatturat ta' Sprider Stores beda jonqos. Il-fatturat ta' Sprider Stores (2009-2013) Miljun euro 2009 || 2010 || 2011 || 2012 || 2013[9] 150,01 || 138,03 || 112,15 || 77,70 || 22,36 21. Konsegwenza oħra tar-riċessjoni tal-ekonomija Griega kienet in-nuqqas ta' fluss ta' flus. Biex tirrimedja s-sitwazzjoni, Sprider Stores fittxet, mingħajr suċċess, l-għajnuna finanzjarja mingħand il-banek. Skont l-istampa dan huwa l-argument ewlieni mogħti minn Sprider Stores meta tħabbar l-għeluq tal-operazzjonijiet tagħha[10] 22. It-tnaqqis fil-fatturat li rriżulta mit-tnaqqis fil-konsum, flimkien mar-restrizzjoni ta’ self rendew it-tentattivi ta’ Sprider Stores sabiex issib soluzzjoni impossibbli u wasslu sabiex l-impriża tiddikjara falliment u wara tagħti s-sensji . L-impatt mistenni tas-sensji fir-rigward tal-ekonomija lokali, reġjonali jew nazzjonali u l-impjiegi 23. Peress li Sprider Stores kienet tinsab fir-reġjuni kollha tal-Greċja, is-sensji huma mifruxa fil-Greċja kollha. L-awtoritajiet Griegi jargumentaw li s-sensji fi Sprider Stores se jkomplu jgħarrqu s-sitwazzjoni tal-qgħad, li diġà marret għall-agħar minħabba l-kriżi ekonomika u finanzjarja u tidher li hija partikolarment fraġli. Il-Greċja għandha l-ogħla rati ta’ qgħad fost l-Istati Membri tal-UE. Rata tal-qgħad Sors: Eurostat[11] 24. Il-biċċa l-kbira tas-sensji (64 %) huma kkonċentrati fir-reġjuni ta’ Attika u tal-Maċedonja Ċentrali. Fit-raba' (4) kwart tal-2013, ir-rata tal-qgħad fiż-żewġ territorji kienet 'il fuq mill-medja nazzjonali (27,5%) F’Attica r-rata tal-qgħad kienet ta’ 28,2 % filwaqt li fil-Maċedonja Ċentrali din kienet ta' 30,3 %[12]. Barra minn hekk, hemm nuqqas ta’ offerti tax-xogħol f'Attika u fil-Maċedonja Ċentrali meta mqabbla mal-għadd għoli ta’ persuni li qed ifittxu xogħol. Għalhekk, iktar minn 70 % tal-persuni qiegħda ilhom qiegħda għal iktar minn 12-il xahar. Fil-Maċedonja Ċentrali, is-sitwazzjoni taż-żgħażagħ li qed ifittxu xogħol hija partikolarment drammatika, peress li r-rata tal-qgħad fost iż-żgħażagħ hija ta’ 60,4 %. 25. Barra minn hekk, Attika tikkontribwixxi għal 43 % tal-PDG Grieg; għaldaqstant, l-impatt tal-għeluq ta’ impriżi bbażati f’dan ir-reġjun jilħaq l-ekonomija Griega kollha. Benefiċjarji fil-mira u azzjonijiet proposti Benefiċjarji fil-mira 26. L-għadd stmat ta’ ħaddiema fil-mira li mistennija jipparteċipaw fil-miżuri huwa 761. It-tqassim tal-ħaddiema fil-mira skont is-sess, iċ-ċittadinanza u l-grupp ta’ età huwa kif ġej: Kategorija || Għadd ta' benefiċjarji fil-mira Sess: || Irġiel: || 112 || (14,7 %) || Nisa: || 649 || (85,3 %) Ċittadinanza: || Ċittadini tal-UE: || 761 || (100,00 %) || Mhux ċittadini tal-UE: || 0 || (0,00 %) Grupp ta’ età: || bejn 15 u 24 sena: || 37 || (4,9 %) || bejn 25 u 29 sena: || 171 || (22,5 %) || bejn 30 u 54 sena: || 549 || (72,1 %) || bejn 55 u 64 sena: || 4 || (0,5 %) || iktar minn 64 sena: || 0 || (0,00 %) 27. Barra minn hekk, l-awtoritajiet Griegi se jipprovdu servizzi personalizzati kkofinanzjati mill-FEG lil massimu ta’ 550 żagħżugħ/a li mhumiex fl-edukazzjoni, impjieg jew taħriġ (NEETs) li jkollhom inqas minn 30 sena fid-data ta’ sottomissjoni tal-applikazzjoni, peress li 682 mis-sensji kollha msemmijin fil-paragrafu 7 iseħħu f'reġjuni tal-livell 2 tan-NUTS li huma eliġibbli skont l-Inizjattiva Favur l-Impjieg taż-Żgħażagħ[13]. 28. Għalhekk, in-numru totali stmat ta’ benefiċjarji fil-mira li huma mistennija jieħdu sehem fil-miżuri, inklużi n-NEETs, huwa ta’ 1 311. Eliġibbiltà tal-azzjonijiet proposti 29. Is-servizzi personalizzati li għandhom jiġu pprovduti lill-ħaddiema li ngħataw is-sensja jikkonsistu mill-azzjonijiet li ġejjin. – Gwida okkupazzjonali: Din il-miżura ta’ akkumpanjament, li se tkun offruta lill-parteċipanti kollha, tkopri l-istadji li ġejjin: 1 Informazzjoni indirizzata lil NEETs. Għall-kuntrarju ta’ x’jiġri bis-761 ħaddiem fil-mira, li diġà huma identifikati (eks ħaddiema ta’ Sprider Stores), il-grupp ta’ NEETs fil-mira għad irid jiġi definit. Fost kriterji oħra biex jintgħażlu n-NEETs fil-mira, l-awtoritajiet Griegi se jużaw kriterji allineati mal-kriterji inklużi fil-Pjan ta' Implimentazzjoni tal-Inizjattiva Favur l-Impjiegi taż-Żgħażagħ (jiġifieri żgħażagħ f'riskju tal-esklużjoni, il-livell tad-dħul tal-unitajiet domestiċi, il-livell tal-edukazzjoni, it-tul taż-żmien tal-qgħad, u oħrajn), kif ukoll, espressjonijiet ta' interess. Għal dan l-għan, beħsiebhom iniedu kampanji ta’ informazzjoni mmirati speċifikament lejn in-NEETs. 2 Dħul u reġistrazzjoni. L-ewwel miżura pprovduta lill-parteċipanti kollha (ħaddiema u NEETs) tinkludi informazzjoni fuq is-servizzi u l-programmi ta’ taħriġ disponibbli u fuq ir-rekwiżiti ta’ ħiliet u taħriġ 3 Valutazzjoni tal-ħiliet u dokument personali u okkupazzjonali. Dan huwa maħsub sabiex jgħin lill-ħaddiema u n-NEETs jidentifikaw il-ħiliet tagħhom stess u l-opportunitajiet marbutin mal-interessi tagħhom stess u jistabbilixxu pjan tal-karriera realistiku. Il-valutazzjoni tal-ħiliet tinvolvi konsulenza intensiva u personalizzata, strutturata bħala mogħdija li tikkonsisti f’bosta stadji li fihom il-ħaddiem u l-konsulent jaħdmu fuq suġġett (peż. opportunitajiet, interessi, analiżi tal-motivazzjonijiet u l-aspettattivi, l-ostakoli, eċċ.). Wara dawn il-valutazzjonijiet, jissawwar dokument personali u okkupazzjonali, li jistabbilixxi sommarju tal-ħiliet tal-parteċipant, il-proġett individwali tiegħu u pjan ta’ azzjoni. 4 Appoġġ fit-tiftix ta’ impjieg u gwida għall-karriera. Dan jinkludi: (1) taħriġ fi kwistjonijiet orizzontali bħall-iżvilupp ta’ ħiliet soċjali, l-aġġustament għal sitwazzjonijiet ġodda, it-teħid ta’ deċiżjonijiet; (2) l-assistenza fit-tiftix ta’ impjieg inkluż tagħrif fuq impjiegi disponibbli, riċerka attiva tal-opportunitajiet tax-xogħol lokali u reġjonali, tekniki ta’ tiftix tax-xogħol u taħriġ fuq l-abbozzar ta’ Curriculum Vitae u ittri ta' preżentazzjoni u kif tħejji għal intervista tax-xogħol; (3) gwida tal-karriera: il-konsulenti se jipprovdu gwida vokazzjonali lill-ħaddiema li ngħataw is-sensja u se jmexxuhom lejn offerti tax-xogħol speċifiċi. 5 Gwida lejn l-impjieg. Il-konsulenti se jakkumpanjaw ukoll lill-ħaddiema u n-NEETs matul l-implimentazzjoni tal-mogħdijiet ta’ taħriġ tagħhom u l-pjanijiet individwali ta’ riintegrazzjoni fid-dinja tax-xogħol. Il-parteċipanti li huma interessati li jiftħu negozju se jirċievu appoġġ ġenerali u konsulenza fl-intraprenditorija fil-qafas tal-miżura tal-gwida okkupazzjonali. 6 Monitoraġġ. Dan jipprovdi segwitu tal-parteċipanti matul is-sitt xhur li jmiss wara tmiem l-implimentazzjoni tal-miżuri. – Taħriġ, taħriġ mill-ġdid u taħriġ vokazzjonali. Din il-miżura tikkonsisti fl-għoti ta’ korsijiet ta’ taħriġ vokazzjonali lil ħaddiema u NEETs li jikkorrispondu għall-ħtiġijiet tagħhom, kif identifikati matul l-attività ta’ konsulenza okkupazzjonali, u f’oqsma u setturi bi prospettivi ta’ żvilupp ġodda u li jikkorrispondu għall-ħtiġijiet rikonoxxuti fis-suq tax-xogħol. Il-korsijiet ta’ taħriġ jistgħu jkunu komplimentati minn apprendistati wkoll. – Kontribuzzjoni għall-ftuħ ta’ negozju: Il-ħaddiema jew NEETs li jiftħu n-negozji tagħhom stess se jirċievu sa EUR 15 000 bħala kontribuzzjoni biex tkopri l-ispejjeż ta’ ftuħ. Fil-Greċja, waħda mid-diffikultajiet ewlenin li jaffaċċjaw l-imprendituri meta jiftħu negozju hija l-aċċess għal finanzjament. Il-banek, minħabba n-nuqqas ta’ flus, jiċħdu l-maġġoranza ta’ talbiet għal self. Din il-miżura għandha l-għan li tippromwovi l-intraprenditorija permezz ta’ dan l-appoġġ finanzjarju. – Benefiċċju għat-tfittxija għax-xogħol u benefiċċju għat-taħriġ. Biex jiġu koperti l-ispejjeż imġarrbin meta jieħdu sehem fil-miżura ta’ gwida okkupazzjonali, il-benefiċjarji se jirċievu EUR 50 għal kull jum ta’ parteċipazzjoni. Waqt it-taħriġ, il-benefiċċju se jkun ta’ EUR 6 fis-siegħa. – Benefiċċju ta’ mobilità. Dawk il-ħaddiema jew NEETs li jaċċettaw impjieg li jinvolvi bidla ta’ residenza se jirċievu somma f’daqqa ta’ EUR 2 000 biex tkopri n-nefqa meħtieġa. 30. L-azzjonijiet proposti deskritti hawnhekk jikkostitwixxu miżuri attivi fis-suq tax-xogħol fi ħdan l-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwixxux miżuri passivi ta’ protezzjoni soċjali. 31. L-awtoritajiet Griegi pprovdew l-informazzjoni meħtieġa dwar azzjonijiet li huma obbligatorji għall-intrapriża kkonċernata permezz tal-liġi nazzjonali jew skont l-arranġamenti kollettivi. Huma kkonfermaw li kontribuzzjoni finanzjarja mill-FEG mhux se tieħu post azzjonijiet bħal dawn. Baġit stmat 32. L-ispejjeż totali stmati huma ta’ EUR 12 151 500, li jinkludu nefqa għal servizzi personalizzati ta’ EUR 11 941 500 u nefqa għal attivitajiet preparatorji, ta’ ġestjoni, informazzjoni u pubbliċità, kontroll u rapportar ta’ EUR 210 000. 33. Il-kontribuzzjoni finanzjarja totali mitluba mill-FEG hija ta’ EUR 7 290 900 (60 % tal-ispejjeż totali). Azzjonijiet || Numru stmat ta’ parteċipanti || Kost stmat għal kull parteċipant (f’EUR) (*) || Spejjeż totali stmati (f’EUR) (**) Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG) Gwida okkupazzjonali || 1 311 || 1 250 || 1 638 750 Taħriġ, taħriġ mill-ġdid u taħriġ vokazzjonali || 1 311 || 2 658 || 3 484 000 Kontribuzzjoni għall-ftuħ ta’ negozju || 200 || 15 000 || 3 000 000 Subtotal (a): || – || 8 122 750 (68,02 %) Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG) Benefiċċji għat-tfittix għal impjieg || 1 311 || 1 250 || 1 638 750 Benefiċċji għat-taħriġ || 1 100 || 1 800 || 1 980 000 Benefiċċji ta’ mobilità. || 100 || 2 000 || 200 000 Subtotal(b): || – || 3 818 750 (31,98 %) Azzjonijiet skont l-Artikolu 7(4) tar-Regolament FEG 1. Attivitajiet preparatorji || – || 40 000 2. Ġestjoni || – || 40 000 3. Informazzjoni u pubbliċità || – || 100 000 4. Kontroll u rapportar || – || 30 000 Subtotal (c): || – || 210 000 (1,73 %) Spejjeż totali (a + b + c): || – || 12 151 500 Kontribuzzjoni tal-FEG (60 % tal-ispejjeż totali) || – || 7 290 900 (*) Biex jiġu evitati d-deċimali, tqarrbu l-ispejjeż stmati għal kull ħaddiem. Madankollu, it-tqarrib ma għandu ebda impatt fuq l-ispiża totali ta’ kull miżura li tibqa’ bħal fl-applikazzjoni sottomessa mill-Greċja. (**)It-totali ma jaqblux bl-eżatt minħabba t-tqarrib. 34. L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. L-awtoritajiet Griegi kkonfermaw li dawn l-azzjonijiet jiddependu mill-parteċipazzjoni attiva tal-benefiċjarji fil-mira fl-attivitajiet ta’ tiftix ta’ impjieg jew taħriġ. 35. L-awtoritajiet Griegi kkonfermaw li l-ispejjeż tal-investimenti għall-ħaddiema għal rashom, il-ftuħ ta’ negozji u l-akkwiżizzjoni minn ipjegati mhumiex se jaqbżu l-EUR 15 000 għal kull benefiċjarju. Perjodu ta’ eliġibbiltà tan-nefqa 36. L-awtoritajiet Griegi bdew jipprovdu s-servizzi personalizzati lill-benefiċjarji fil-mira fl-1 ta’ Settembru 2014. Għaldaqstant, in-nefqa fuq l-azzjonijiet imsemmija fil-punt 29 għandha tkun eliġibbli għal kontribuzzjoni finanzjarja mill-FEG mill-1 ta’ Settembru 2014 sal-1 ta’ Settembru 2016. 37. L-awtoritajiet Griegi bdew iġarrbu n-nefqa amministrattiva sabiex jimplimentaw il-FEG fil-15 ta’ Lulju 2014. Għaldaqstant, in-nefqa għal attivitajiet preparatorji, ta’ ġestjoni, informazzjoni u pubbliċità, kontroll u rapportar għandha tkun eliġibbli għal kontribuzzjoni finanzjarja mill-FEG mill-15 ta’ Lulju 2014 sal-1 ta’ Marzu 2017. Komplimentarjetà ma’ azzjonijiet iffinanzjati minn fondi nazzjonali jew tal-Unjoni 38. Is-sors ta’ prefinanzjament jew kofinanzjament nazzjonali huwa l-Programm ta’ Investiment Pubbliku tal-Ministeru tal-Iżvilupp. 39. L-awtoritajiet Griegi indikaw li l-miżuri deskritti hawn fuq li jirċievu kontribuzzjoni finanzjarja mill-FEG mhumiex se jirċievu kontribuzzjoni finanzjarja minn strumenti finanzjarji oħrajn. Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew l-imsieħba soċjali kif ukoll l-awtoritajiet lokali u reġjonali 40. L-awtoritajiet Griegi indikaw li l-pakkett ikkoordinat ta’ servizzi personalizzati tfassal b’konsultazzjoni mar-rappreżentanti tal-benefiċjarji fil-mira u mal-imsieħba soċjali u l-Federazzjoni ta' impjegaturi privati fil-Greċja. F’Mejju 2014, l-applikazzjoni proposta ġiet diskussa f’bosta laqgħat mal-imsieħba soċjali li ġew ikkonsultati fuq bosta kwistjonijiet relatati mal-kontenuti tal-pakkett integrat ta’ miżuri. Sistemi ta’ ġestjoni u kontroll 41. L-applikazzjoni tinkludi deskrizzjoni tas-sistema ta’ ġestjoni u kontroll li tispeċifika r-responsabbiltajiet tal-korpi involuti. Il-Greċja nnotifikat lill-Kummissjoni li l-kontribuzzjoni finanzjarja se tiġi ġestita u kkontrollata mill-istess korpi li jmexxu u jikkontrollaw il-finanzjament tal-Fond Soċjali Ewropew (FSE) fil-Greċja. L-Awtorità ta’ Koordinazzjoni u Monitoraġġ tal-Azzjonijiet tal-FSE (EYSEKT) se taġixxi bħala l-awtorità maniġerjali u l-EDEL (il-Kumitat tal-Awditjar Fiskali) bħala l-awtorità ta’ kontroll u s-Servizz tal-Awtorità ta' Pagament Speċjali bħala awtorità ta' ċertifikazzjoni. Impenji pprovduti mill-Istat Membru kkonċernat 42. L-awtoritajiet Griegi pprovdew il-garanziji kollha meħtieġa rigward dawn li ġejjin: – il-prinċipji ta’ ugwaljanza tat-trattament u nondiskriminazzjoni se jiġu rrispettati fl-aċċess għall-azzjonijiet proposti u l-implimentazzjoni tagħhom; – inżammet konformità mar-rekwiżiti stabbiliti fil-leġiżlazzjoni nazzjonali u tal-UE dwar sensji kollettivi; – l-azzjonijiet proposti mhumiex se jirċievu appoġġ finanzjarju minn fondi jew strumenti finanzjarji oħrajn tal-Unjoni u se jiġi evitat kwalunkwe finanzjament doppju; – l-azzjonijiet proposti se jkunu kumplimentari ma’ azzjonijiet iffinanzjati mill-Fondi Strutturali; – il-kontribuzzjoni finanzjarja mill-FEG se tikkonforma mar-regoli proċedurali u materjali tal-Unjoni dwar l-għajnuna mill-Istat. IMPLIKAZZJONI BAĠITARJA Proposta baġitarja 43. Il-FEG ma għandux jaqbeż ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020[14]. 44. Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u wara li qieset in-numru ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li jiġi mobilizzat il-FEG għall-ammont ta’ EUR 7 290 900, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni. 45. Id-deċiżjoni proposta, li jiġi mobilizzat il-FEG, se tittieħed b’mod konġunt mill-Parlament Ewropew u mill-Kunsill, kif stipulat fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba[15]. Atti relatati 46. Filwaqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta’ EUR 7 290 900 fl-intestatura baġitarja rilevanti. 47. Filwaqt li tadotta din il-proposta għal deċiżjoni biex jiġi mobilizzat il-FEG, il-Kummissjoni se tadotta deċiżjoni fuq kontribuzzjoni finanzjarja, permezz ta’ att ta’ implimentazzjoni, li se tidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mobilizzat il-FEG. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta ' Aġġustament għall-Globalizzazzjoni, skont il-punt 13 tal-Ftehim Interistituzzjonali tat-2 ta ' Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, il-kooperazzjoni fi kwistjonijiet baġitarji u l-ġestjoni finanzjarja tajba (applikazzjoni EGF/2014/009 EL/Sprider Stores) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006[16], u b’mod partikolari l-Artikolu 15(4) tiegħu, Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba[17], u b'mod partikolari l-punt 13 tiegħu, Wara li kkunsidraw il-proposta mill-Kummissjoni Ewropea , Billi: (1) Il-Fond Ewropew ta’ Aġġustament għall-Globalizzazzjoni (FEG) ġie stabbilit biex jipprovdi appoġġ lil ħaddiema li jingħataw is-sensja u persuni li jaħdmu għal rashom li l-attività tagħhom waqfet minħabba bidliet strutturali kbar fix-xejriet tal-kummerċ dinji minħabba l-globalizzazzjoni, minħabba ssoktar tal-kriżi finanzjarja u ekonomika globali indirizzata fir-Regolament (KE) Nru 546/2009[18], jew minħabba kriżi finanzjarja u ekonomika globali ġdida u biex jassistihom fir-riintegrazzjoni tagħhom fis-suq tax-xogħol. (2) Il-FEG ma għandux jaqbeż l-ammont massimu annwali ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013. (3) Il-Greċja ssottomettiet applikazzjoni għall-mobilizzazzjoni tal-FEG, fir-rigward tas-sensji[19] fi Sprider Stores S.A. fil-Greċja, fis-6 ta’ Ġunju 2014 u ssupplimentatha b’informazzjoni addizzjonali kif stipulat fl-Artikolu 8.3 tar-Regolament (UE) Nru 1309/2013. Din l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG kif stabbilit fl-Artikolu 13 tar-Regolament (UE) Nru 1309/2013. (4) Skont l-Artikolu 6 (2) tar-Regolament (UE) Nru 1309/2013, il-Greċja ddeċidiet li tipprovdi servizzi personalizzati kkofinanzjati mill-FEG lil żgħażagħ li mhumiex fl-edukazzjoni, impjieg jew taħriġ (NEETs) ukoll. (5) Għalhekk, il-FEG għandu jiġi mmobilizzat sabiex tiġi pprovduta kontribuzzjoni finanzjarja li tammonta għal EUR 7 290 900 għall-applikazzjoni sottomessa mill-Greċja, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2014, jiġi mmobilizzat il-FEG biex jipprovdi s-somma ta’ EUR 7 290 900 f’approprjazzjonijiet ta’ impenn u ta’ pagament. Artikolu 2 Din id-deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Magħmul fi Brussell, Għall-Parlament Ewropew Għall-Kunsill Il-President Il-President [1] ĠU L 347, 20.12.2013, p. 855. [2] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393, 30.12.2006, p. 1). [3] Skont ir-raba' paragrafu tal-Artikolu 7 tar-Regolament (UE) Nru 1309/2013. [4] Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34). [5] Skont it-tifsira tal-Artikolu 3(a) tar-Regolament FEG. [6] Fil-Greċja, is-soll tal-faqar huwa ta’ EUR 5 708 fis-sena għal kull persuna (għal individwi) u EUR 11 986 għal unitajiet domestiċi li fihom żewġ adulti u żewġt itfal sa 14-il sena. [7] EGF/2010/016 ES Aragón retail. COM(2010) 615 EGF/2011/004 EL ALDI Hellas. COM(2011) 580 EGF/2014/013 EL Odyssefs Fokas. Bħalissa taħt evalwazzjoni mill-Kummissjoni. [8] http://www.spriderstores.ro/values/ [9] L-ewwel disa’ xhur tas-sena [10] Il-bejjiegħ bl-imnut tal-ilbies Sprider Stores itemm l-operazzjonijiet wara 32 sena. Il-kumpanija stqarret li "dan l-iżvilupp huwa riżultat tal-pożizzjoni inadempjata u r-rifjut tal-banek li jissuktaw bil-finanzjament". Sors: www.ekathimerini.com [11] Kodiċi tsdec450 [12] Sors: ELSTAT. Stħarriġ dwar il-Forza tax-Xogħol tar-Raba' (4) Kwart tal-2013 [13] Ir-reġjuni tal-livell 2 tan-NUTS Griegi kollha, għajr għal Ιόνια Νησιά (il-Gżejjer Jonji) huma eliġibbli għall-Inizjattiva Favur l-Impjiegi taż-Żgħażagħ. Mill-għadd totali ta’ sensja, 21 seħħew fil-Gżejjer Jonji, 13 f’Korfu u 8 f’Żakintos. [14] ĠU L 347, 20.12.2013, p. 884. [15] ĠU C 373, 20.12.2013, p. 1. [16] ĠU L 347, 20.12.2013, p. 855. [17] ĠU C 373, 20.12.2013, p. 1. [18] ĠU L 167, 29.6.2009, p.26. [19] Skont it-tifsira tal-Artikolu 3(a) tar-Regolament FEG.